מיה מורגנשטרן

מַיה מורגנשטרן בשמה המלא - מיה אמיליה נינל מורנשטרן (ברומנית: Maia Morgenstern; ב-יידיש: מאיה מורגנשטערן, נולדה ב-1 במאי 1962) היא שחקנית קולנוע וטלוויזיה יהודייה-רומנייה, בשפות רומנית ויידיש, המוכרת בעולם, בין השאר, בזכות גילומה של מרים, אם ישו בדרמה ההיסטורית הקולנועית של מל גיבסון "הפסיון של ישו". החל משנת 2012 היא מכהנת כמנהלת התיאטרון היהודי הממלכתי בבוקרשט. מיה מורגנשטרן נולדה בבוקרשט במשפחה יהודית. אביה, אשר מורגנשטרן, מורה במקצועו, היה במקור מן העיירה רֵן בבסרביה ואמה, שרה לבית רפפורט, הייתה מדורוחוי. הסבים והסבתות שלה נשלחו בימי השואה לטרנסניסטריה ולאושוויץ. מיה מורגנשטרן סיימה בהצטיינות את לימודיה באוניברסיטה הלאומית לתיאטרון ולקולנוע ע"ש יון לוקה קאראג'אלה בבוקרשט בשנת 1985. לאחר מכן עברה מורגנשטרן לשחק בתיאטרון הנוער שבפיאטרה ניאמץ עד 1988, ובהמשך לתיאטרון הממלכתי היהודי בבוקרשט. מורגנשטרן הופיעה במספר מחזות בתיאטרון הלאומי של בוקרשט, הבולטים שבהם היו "המלאך הכחול" ו"לולה לולה", בו גילמה את דמותה של שחקנית הקולנוע והזמרת הגרמנייה מרלן דיטריך. מורגנשטרן שיחקה במספר סרטים רומניים והונגריים, הבולטים ביניהם היו "האלון", אשר על תפקידה בו זכתה ב"פרס האקדמיה האירופאית" ו"החדר השביעי", בו גילמה את דמותה של הפילוסופית הגרמנייה אדית שטיין וזכתה בפרס פסטיבל הסרטים של ונציה ביחד עם השחקנית ההונגרייה מרתה מסארוש. בשנת 1995 נבחרה על ידי הבמאי היווני תיאו אנגלופולוס לשחק בסרטו "המבט של אודיסאוס". מורגנשטרן קיבלה הכרה עולמית בשנת 2004, כשנבחרה על ידי מל גיבסון לגלם את דמותה של מרים, אם ישו בדרמה ההיסטורית, מועמדת 3 פרסי אוסקר "הפסיון של ישו". בסרט שיחקה מורגנשטרן בשפה הארמית לפי דרישת הבמאי. בשנת 2016 שיחקה בדרמת הריקודים "מתח גבוה" לצידם של פול פרימן וג'יין סימור. מורגנשטרן הייתה נשואה פעמיים במהלך חייה, בשנים 1983–1999 לשחקן התיאטרון קלאודיו איסטודור ובשנים 2001–2015 לרופא דומיטרו בלצציאנו. נולדו לה שלושה ילדים: מנישואיה הראשונים - בשנת 1984 - טודור אהרון איסטודור, שחקן תיאטרון בעצמו, מקשר ללא נישואים עם השחקן אנדראש אישטוואן דמטר בשנת 1999 - בת בשם אווה לאה קאביריה, ומנישואיה השניים - בת נוספת בשם אנה איסדורה. החל משנת 2012 היא מנהלת את התיאטרון הממלכתי היהודי בבוקרשט. 1989 - פרס השחקנית הטובה ביותר - בתחרות איגוד יוצרי הסרטים הרומני על משחקה בסרט Cei care plătesc cu viaţa (המשלמים בחייהם) 1990 - פרס לוצ'יה סטורדזה בולנדרה של איגוד התיאטרון הרומני, על משחקה בתפקיד מדיאה ב"טרילוגיה העתיקה" בבימויו של אנדריי שרבאן על משחקה בסרט הרומני Balanţa (The Oak, האלון) זכתה בתואר השחקנית הטובה ביותר בפסטיבל הסרטים הבינלאומי בז'נבה (1992) ומטעם איגוד יוצרי הסרטים הרומני, וכן בפרס השחקנית הטובה ביותר באירופה, מטעם האקדמיה האירופית לקולנוע (1993) 1993 - פרס השחקנית הטובה ביותר - על משחקה במחזה "גטו" מאת יהושע סובול בתיאטרון הלאומי הרומני בבוקרשט 1995 - פרס איגוד התיאטרון הרומני על משחקה ב"לולה בלאו" 2004 - פרס שחקנית הקולנוע הטובה ביותר מטעם האקדמיה למדיה רב-תרבותית אתנית בבריטניה, על משחקה כמרים ב"פסיון של ישו" Secretul lui Bachus - 1984 - סודו של בכחוס Rămânerea - 1990 - הישארות Balanța - 1992 - המאזניים - (באנגלית: The Oak - האלון) - נלה Cel mai iubit dintre pământeni - 1993 - האהוב שבבני הארץ, לפי הרומן של מרין פרדה Trahir - 1993 - לבגוד Nostradamus - 1994 - נוסטרדמוס - הלן A șaptea cameră - 1995 - החדר השביעי Privirea lui Ulyse - 1995 - המבט של אודיסאוס Fiii Witman - 1997 - בני ויטמן Omul zilei - 1997 - איש השעה 1999 - Triunghiul morții - משולש המוות - המלכה מריה Patul lui Procust - 2001 - מיטת פרוקוסט 2004 - הפסיון של ישו 2004 - Orient Express - אוריינט אקספרס - אמליה פרונזטי 2005 - „15” 2010 - Eva - אווה - מריה, אמה של אווה 2010 - Sânge tânăr, munți și brazi - דם צעיר, הרים ואשוחים - אמא La fin du silence - 2011 - סוף השתיקה 2013 - The Secret of Polichinelle - הסוד של פולישינל - מאיה Domnișoara Christina - 2013 - העלמה כריסטינה, לפי נובלה מאת מירצ'ה אליאדה - גברת מוסקו 2016 - High Strung - מתח גבוה - מאדאם מרקובה 2020 - What About Love - מה עם אהבה? - האחות מרטינה הופיעה בסדרות: 2009 - Aniela - אניילה - בתפקיד אמא אירינה 2010–2011 - Iubire și Onoare - אהבה וכבוד- בתפקיד מרייטה Las Fierbinți - 2015–2012 - סדרה קומית - בתפקיד צאצה רפידואייקה 2018–2019 - Fructul oprit - הפרי האסור - בתפקיד מגדה פופה 2019–2020 - Sacrificiul - קורבן - בתפקיד אווה אופריאה / אווה יואניד 2020 - "Nu sunt eu" (אינני אני) - אוטוביוגרפיה - יומן מדיה וקבצים בנושא מיה מורגנשטרן בוויקישיתוף Maia Morgenstern - Pagină oficială (מיה מורגנשטרן - דף רשמי), ברשת החברתית פייסבוק מיה מורגנשטרן, ברשת החברתית פייסבוק מיה מורגנשטרן, במסד הנתונים הקולנועיים IMDb (באנגלית) מיה מורגנשטרן, באתר AllMovie (באנגלית) מיה מורגנשטרן, במסד הנתונים הקולנועיים KinoPoisk (ברוסית) מיה מורגנשטרן, באתר Discogs (באנגלית) בוגרי האוניברסיטה הלאומית לתיאטרון ולקולנוע ע"ש יון לוקה קאראג'אלה בבוקרשט, באתר https://edurank.org/ המסע של אודיסאוס, באתר הסינמטק שאלות ותשובות קשת: על משפחה ועל משחק בכוח החמישי, באתר https://www.rri.ro/he_he/pages/home/, ‏26 ביולי 2020 על אודות מיה מורגנשטרן באתר התיאטרון הממלכתי היהודי בבוקרשט, באתר https://teatrul-evreiesc.com.ro/ המשלמים בחייהם (ברומנית), באתר http://www.tvr.ro/, ‏2 בפברואר 2015 מיה מורגנשטרן - סרטון (ברומנית), באתר https://www.viva.ro/, ‏17 ביוני 2008 פסטיבל הסרטים הבינלאומי בז'נבה - 1992 (באנגלית), באתר https://mubi.com/ האקדמיה האירופית לקולנוע, הזוכים - 1993 (באנגלית), באתר https://www.europeanfilmacademy.org/ השחקנית מיה מורגנשטרן בת 55 (ברומנית), באתר https://www.radioromaniacultural.ro/, ‏1 במאי 2017 המחזמר "הערב: לולה בלאו", מאת גיאורג קרייזלר, הוצג בתיאטרון היהודי הממלכתי בבוקרשט ביום הלאומי, 25 שנה לאחר הופעת הבכורה שלו (ברומנית), באתר https://www.news.ro/, ‏29 בנובמבר 2018 מיה מורגנשטרן בגיל 56: החיים קשים יותר מאשר בסרטים (ברומנית), באתר https://www.click.ro/, ‏1 במאי 2018 הספר: אינני אני (ברומנית), באתר https://www.litera.ro/